Trska
Trska () je rod velikih višegodišnjih trava (Poaceae) koje rastu po tresetištima u umjerenim i tropskim pojasima.

Taksonomija 
Obična trska (Phragmites australis) ponekad se smatra jedinom vrstom roda trski, no botanisti ga dijele na četiri vrste:
 Phragmites australis Cav., sinonimi: Phragmites communis, Phragmites longivalvis i Phragmites vulgaris; rasprostranjena kozmopolitski
 Phragmites japonicus Steud., sinonim: Phragmites serotina; rasprostranjena na Dalekom Istoku
 Phragmites karka Retz., sinonimi: Phragmites roxburghii i Phragmites vallatoria; rasprostranjena u tropskoj Africi, Južne Azije, Australiji i dijelu Oceanije
 Phragmites mauritianus Kunth; rasprostranjen u centralnoj i južnoj Africi, Madagaskaru i Mauricijusu

Sinonimi 
Sinonimi latinskog naziva Phragmites su:
 Trichoon Roth
 Xenochloa Licht. ex Roem. & Schult.
 Czernya C.Presl
 Oxyanthe Steud.

Opis 
Trska raste do 4 m visine i iz dugog podanka uzdižu se stabljike s lancetastim listovima. Na vrhu je stabljike do 50 cm duga metlica s mnogobrojnim klasićima svaki s tri do osam cvjetića, a plod trske je pšeno.

Upotreba 
Suhe stabljike trske se koriste u građevinarstvu za pokrivanje krovova i stropove, te za sjenila na parkiralištima. Zbog njihove trošnosti i pojave novih građevinskih materijala, navedena praksa u novije vrijeme opada.

Izvori

Vanjske veze 
Ostali projekti

Trave